წითელი ეკლესია (თურქეთი)

წითელი ეკლესია () ასევე ცნობილი, როგორც სივრიჰისარის წითელი ეკლესია () — VI საუკუნის ნაწილობრივ დანგრეული ეკლესია თურქეთში, აქსარაის პროვინციის გუზელიურთის რაიონში. ეკლესიამ თავისი სახელი მიიღო წითელი ქვისგან, რომელიც მის ასაგებად გამოიყენეს. შენობა 2008 წლიდან შეტანილია World Monuments Watch-ის სიაში.

ისტორია
ეკლესია სავარაუდოდ აგებულია VI საუკუნეში ბიზანტიის იმპერატორ იუსტინიანე I-ის (527–565 წწ.) მეფობის პერიოდში, შენობა არის კაპადოკიის რეგიონის ერთ-ერთი უძველესი ქრისტიანული სალოცავი. ტაძარი, სავარაუდოდ აგებულია კაპადოკიის ეკლესიის ერთ-ერთი მამის, წმინდა გრიგოლ ნაზიანზელის სახელზე. ადგილობრივები მას ასევე უწოდებდნენ „წმინდა პანტელეიმონის მონასტერს“ (Μοναστήριον του Αγίου Παντελεήμονος).Ν. Κ. Μουτσόπουλος, Η Κόκκινη Εκκλησία (Kizil Kilise) κοντά στο Sivri Hisar της Καππαδοκίας. Παρατηρήσεις και προβληματισμοί, ΕΜΣ, Θεσσαλονίκη 2007, σελ. 26.

ცენტრალურ და აღმოსავლეთ კაპადოკიაში V და VI საუკუნეების პერიოდში სტანდარტულად შენდებოდა ეკლესიები ჯვრის ფორმის გეგმებით.R. Krautheimer, "Early Christian and Byzantine Architecture", 1986, p164. წითელი ეკლესია მიჰყვება ამ გეგმის ფორმას და სამშენებლოდ იყენებს ადგილობრივ ვულკანურ ქვას, რომელიც ბლოკებადაა მოჭრილი. არქიტექტურულად, ეკლესიის ყველაზე დამახასიათებელი ელემენტია მისი ცენტრალური გუმბათი, რომლის ყელიც რვაკუთხაა. გუმბათის ყელში რვა სარკმელია, რომელიც ანათებს ინტერიერს. შენობის შემდგომი დანამატია ნართექსი. ეკლესია დაზიანებულია, თუმცა  მაინც ინარჩუნებს პირვანდელ ფორმას. მომლოცველები, რომლებიც იერუსალიმისკენ მიმავალ გზაზე ანატოლიას გადიან უძველესი მარშრუტით, ადვილად შეძლებდნენ ეკლესიამდე მისვლას.

1907 წელს წითელი ეკლესია გადაიღო და აზომა ბრიტანელმა არქეოლოგმა და მწერალმა გერტრუდა ბელმა (1868–1926 წწ.).

წითელი ეკლესია მოქმედი იყო 1924 წლის 1 აგვისტომდე. აქ ლოცულობდნენ სოფელ სივრიჰისარის თურქულენოვანი ქრისტიანები. მათი  საბერძნეთში გადასახლების შემდეგ ეკლესია უმოქმედოა.

2011 წელს დაიწყო ტაძრის სარეკონსტრუქციო სამუშაოები. სამუშაოს დასაფინანსებლად საერთაშორისო ფონდების მოზიდვის შედეგად შეგროვდა 500 000 ევრო. პროექტს ხელმძღვანელობდა ისმეთ აღარიილმაზი, გადამდგარი პროფესორი, რომელიც ადრე ასწავლიდა რესტავრაციის ტექნიკას ილდიზის ტექნიკურ უნივერსიტეტში.

გალერეა

სქოლიო

კატეგორია:თურქეთის ეკლესიები
კატეგორია:VI საუკუნის ეკლესიები